ROZHODNUTIE RADY
z 9. októbra 2009
o uzavretí Dohody o spolupráci medzi Európskym spoločenstvom pre atómovú energiu a vládou Indickej republiky v oblasti výskumu energie jadrovej syntézy zo strany Komisie
(2010/487/Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
so zreteľom na návrh Komisie,
keďže:
(1)
Komisia v súlade so smernicami Rady z 22. júla 2008 viedla rokovania o Dohode o spolupráci medzi Európskym spoločenstvom pre atómovú energiu a vládou Indickej republiky v oblasti výskumu energie jadrovej syntézy.
(2)
Uzavretie dohody zo strany Komisie by sa malo schváliť,
ROZHODLA TAKTO:
Jediný článok
Týmto sa schvaľuje, aby Komisia, konajúca za Európske spoločenstvo pre atómovú energiu a v jeho mene, uzavrela Dohodu o spolupráci medzi Európskym spoločenstvom pre atómovú energiu a vládou Indickej republiky v oblasti výskumu energie jadrovej syntézy.
Text dohody je pripojený k tomuto rozhodnutiu.
V Bruseli 9. októbra 2009